### Resumé

I april 2023 besluttede Sundheds- og [adresse] at igangsætte arbejdet med en ny Sundhedspolitik. Arbejdet med politikken har foregået hen over vinteren 2023/24, hvor der løbende har været afholdt arrangementer med inddragelse af borgere, foreninger, organisationer, politikere og ansatte i Vejle Kommune. Alle inputs er samlet og bearbejdet til et udkast til en ny Sundhedspolitik.

Sundheds- og Forebyggelsesudvalget ønsker nu, at udkastet sendes i høring.

### Sagsfremstilling

Sundheds- og Forebyggelsesudvalget har i løbet af vinteren 2023/24 inviteret til forskellige arrangementer for at få input fra borgere, foreninger, organisationer, politikere og ansatte i Vejle Kommune:

* Fællesskabslaboratorier - borgerinddragelse i mindre grupper med fokus på fællesskaber og hvordan vi kan være noget for hinanden
* Eftermiddagsarrangementet ”Fælles om det gode liv” – hvor ca. 65 personer fra foreninger, organisationer og Vejle kommune deltog. Her var fokus på fællesskabet i Vejle Kommune og hvilken betydning det har for vores sundhed og trivsel
* Sprintproces - hvor ansatte fra forskellige forvaltninger i kommunen i samarbejde kom med input til den nye Sundhedspolitik

Input fra ovenstående har dannet grundlag for udarbejdelsen af dette vedhæftede udkast til [adresse] nye Sundhedspolitik.

I forbindelse med Sundheds- og [adresse] møde den 27. maj 2024 godkendte udvalget udkastet til Sundhedspolitikken og besluttede at udkastet sendes i høring.

Sundhedspolitikken er i høring frem til den 23. august 2024, hvor der er frist for afgivelse af høringssvar. Høringssvar sendes til udviklingskonsulent Margrethe Poulsen på [e-mail].

### Klima og resiliensvurdering

Ingen bemærkninger.

### Sagens videre forløb

Sagen behandles parallelt i fagudvalg og diverse relevante råd og nævn.

### Indstilling Teknik- og Miljødirektøren indstiller,

**at** udkastet til Sundhedspolitikken drøftes med henblik på eventuelt at give et høringssvar til Sundheds- og Forebyggelsesudvalget.

### Beslutning

Teknisk Udvalg ser med tilfredshed at Sundhedspolitikken anerkender gå-og cykelstier, samt grønne områder som væsentlige elementer i sundhed. På sigt må det forventes at også indsatser omkring fx støj vil blive et væsentlig element.